
Parlamentul României

        SENAT                                      CAMERA DEPUTATILOR

  Comisia pentru buget,                                       Comisia pentru buget,

finante, activitate bancara                                         finante si banci

    si piata de capital

Nr.XXII/ 1028 / 18.12.2014                            Nr.4c-2/ 673/ 18.12. 2014      
BIROURILE PERMANENTE

ALE

CELOR DOUA CAMERE ALE PARLAMENTULUI


Va inaintam, alaturat, raportul comun la proiectul de lege pentru aprobarea Ordonanţei de urgenţã a Guvernului nr.74/2014 cu privire la rectificarea bugetului de stat pe anul 2014 şi unele măsuri bugetare. (L754/2014, PLX569/2014).
Presedinte,                                       Presedinte,

Senator Viorel Arcas                 Deputat Viorel Stefan

Parlamentul României

        SENAT                                      CAMERA DEPUTATILOR

  Comisia pentru buget,                                       Comisia pentru buget,

finante, activitate bancara                                         finante si banci

    si piata de capital

Nr.XXII/ 1028/ 18.12.2014                            Nr.4c-2/ 673/ 18.12. 2014      
R A P O R T   C O M U N   

la

proiectul de lege pentru aprobarea Ordonanţei de urgenţã a Guvernului nr.74/2014 cu privire la rectificarea bugetului de stat pe anul 2014 şi unele măsuri bugetare
Comisia pentru buget, finante, activitate bancara si piata de capital a Senatului si  Comisia pentru buget, finante si banci a Camerei Deputatilor, prin adresele L754/2014, respectiv  PLX569/2014  au fost sesizate pentru dezbateri in fond la proiectul de lege mentionat si intocmirea unui raport comun.

Obiectul de reglementare al proiectului de lege il reprezinta de-a treia rectificare a bugetului de stat pe anul 2014, posibilitate creata prin Ordonanta de urgenta a Guvernului nr.73/2014 pentru aprobarea unor masuri derogatorii de la prevederile Legii nr.500/2002 privind finantele publice si ale Legii responsabilitatii fiscal – bugetare nr.69/2010. Aceasta rectificare a fost determinata de evolutia rezultatelor bugetare in perioada 1 ianuarie -31 octombrie a anului 2014, respectiv majorarea veniturilor bugetului general consolidat in termeni nominali, fata de aceeasi perioada a anului precedent, si reducerea cheltuielilor bugetului general consolidat ca pondere in PIB. Analiza rezultatelor economice arata ca in trimestrul III din anul 2014, produsul intern brut s-a majorat, in termeni reali cu 1,9%, comparativ cu trimestrul II din 2014. iar in termeni nominali cu 5,5% comparativ cu estimarea la elaborarea bugetului de stat, acesta fiind revizuit, in valoare nominala, de la 658,6 miliarde lei la 674,3 miliarde lei. 

Veniturile si cheltuielile bugetului general consolidat pe anul 2014 se majoreaza, pe sold, cu suma de 1.320,8 milioane lei, iar deficitul bugetului general consolidat se mentine la valoarea nominala de 14.713,0 milioane lei, ca pondere in PIB - 2,2%.

Veniturile bugetului de stat pe anul 2014  au fost diminuate, pe sold, cu suma de 2.065,9 milioane lei, cheltuielile cu  suma de 154,1 milioane lei, iar deficitul bugetar a fost majorat cu suma de 2.220,0 milioane lei.

Masurile bugetare care fac obiectul proiectului de lege se refera la plata unor sume prevazute in titluri executorii avand ca obiect acordarea de drepturi salariale personalului din sectorul bugetar, la plata unor sume prevazute in hotarari judecatoresti devenite executorii in perioada 1 ianuarie – 31 decembrie 2013, plata impozitului pe veniturile din salarii realizate in afara functiei de baza, precum si a contributiilor sociale obligatorii si alte masuri.
Proiectul de lege cuprinde derogari de la prevederile Legii responsabilitatii  fiscal – bugetare nr.69/2010,  de la prevederile Legii nr.355/2013 pentru aprobarea plafoanelor unor indicatori specificati in cadrul fiscal – bugetar pe anul 2014, de la prevederile Legii finantelor publice nr.500/2002, Legii nr.273/2006 privind finantele publice locale, precum si alte derogari.
Consiliul Legislativ a avizat favorabil proiectul de ordonanta de urgenta.
Consiliul Economic si Social a comunicat ca punctele de vedere ale membrilor Plenului prezenti la sedinta sunt de avizare favorabila. 
Ministerul Finantelor Publice a transmis Consiliului Fiscal proiectul de rectificare a bugetului general consolidat pe anul 2014, solicitand opinia acestuia, in conformitate cu prevederile art 40 alin.(2) din Legea responsabilitatii fiscal-bugetare nr.69/2010. 

Consiliul fiscal, potrivit atributiilor sale, a emis urmatoarele opinii si recomandari cu privire la proiectul de rectificare bugetara:
· situația de excedent bugetar după 10 luni de execuție bugetară nu se datorează unor venituri bugetare care să depășească substanțial estimările, este rezultatul nerealizării cheltuielilor de natura investițiilor;
· din punctul de vedere al Consiliului fiscal, situația nu reflecta o bună gestiune și execuție a bugetului public, fiind o evidenta incapacitate la nivelul administrării portofoliului de proiecte de investiții publice, de natură să inducă nejustificat un impuls fiscal negativ în economie;
· cea de-a treia rectificare bugetară pentru anul 2014 folosește spațiul fiscal creat de nerealizarea substanțială a cheltuielilor de investiții programate, pentru achitarea în avans, față de eșalonarea stabilită prin lege, a unor drepturi de natură salarială câștigate în urma hotărârilor judecătorești, precum și a altor arierate, cu impact favorabil asupra deficitului cash din anul 2015;
· In opinia Consiliului fiscal, recursul sistematic la derogări de la legile în vigoare (în special de la Legea 69/2010), pune în evidență slăbiciunile majore ale implementării unui cadru bazat pe reguli în derularea politicii fiscal-bugetare si devine evident faptul că statuarea regulilor fiscal-bugetare prin lege nu este suficientă și că instituirea unor reguli funcționale necesită legiferarea acestora la nivel constituțional.
Intrunite in sedinta comuna, membrii celor doua comisii au hotarat, cu majoritate de voturi, sa adopte un raport de admitere, fara amendamente. 
Comisia pentru buget, finanţe, activitate bancară şi piaţă de capital a Senatului şi Comisia pentru buget, finanţe şi bănci a Camerei Deputaţilor supun  spre dezbatere si adoptare, Plenului Parlamentului, raportul de admitere si proiectul de lege.
In raport cu obiectul de reglementare, proiectul de lege face parte din categoria legilor ordinare.
Presedinte,                                                              Presedinte,

Senator Viorel Arcas                                             Deputat Viorel Stefan
redactat: g. pîslaru/a.onete

